2

batsho ukuba babuzwa ngumntu ongabamisela ityala.

Enye indawo eyelele kule siyifumana itetwa malunga ne pasi liqela elifuna ukwanela. Siya kuzekelisa nge Mantyi yase Bofolo, sinxulumisa umongameli wabantsundu e Nxukwebe. Imantyi yase Bofolo u B. H. Holland, Esq., uxela ukuba kubantu abantsundu abanamaqaga, baninzi abati xa baza kuhamba baye kucela incwadi naxa bangaqubiyo. Uquba lonto ngohlobo lokungati benziwa kukuba betanda ipasi ngapezu kweqaga. Unkosi uda ati akake yena eve zikalazo kwabantsundu zokuba bayabanjezelwa apo bacela kona incwadi nalapo bafaka imida kona; ude asuke ablekise ukuyiteta kwake lento, ati, yena ngokubazi kwabantsundu kuyinto emnandi kubo ukubanjezelwa, kuba bafumana ituba lokuncokola nezihlobo zabo emtunzini ! Lomntu wenjenje ukuteta asaz’ ukuba uke wayi Mantyi pi napina ; kodwa kula mazwi noko ateta ngoko siyazi, singa angaqonda, baqonde nabanye ukuba akazazi imvo zabantsundu malunga nepasi yona yodwa. Lendawo ati none qaga aze kucela ipasi wenziwa sesi sizatu ati u Mr. Dugmore wase Nxukwebe, “ Abantsundu baya kalaza bati, amaqaga akabancedi luto xa bahambayo, nokuba babamba ngenyawo abaqubi mpahla, asuka amapolisa abanqande ati ukuba akabasanga kwi Mantyi ekufupi, ababuyise ngomva ukuba baputume ipasi.” Naso ke isizatu esiyi nene. Ngapezu koko akuyiyo nene ukuba ababanjezelwa, nokuba lonto ayibuhlungu kubo. Ukulandela ukuhlutwa kwemipu akuko nto ibuhlungu njengale yokubanjezelwa zipasi. Mhla umntu aya kucela ipasi uya lomhla ase ewumisela yona yodwa, kanti mhlaumbi uya kufika “ kungabalwa.” Singenza intapane abantu abacita intsuku ngantatu bequqela ipasi; singasateti ngabangena kwenza msebenzi wumbi ngalomini yepasi. Kanti xa ase esendleleni yenye inkatazo, ucuku nembulaleko endala. Yinto esike sayibona ngawetu amehlo, ukufika kwabantu e ofisini yokufaka umda, bafike ngexa lebulakufesi haze banduluke emva kwedinala, lonke eloxesha bebanjwe ngumda. Elokumshiya u Mr. Holland, kungaba kuyi nene ukuba e Fort Beaufort kuko umtunzi abahlala kuwo abaze kucela incwadi, batete nezihlobo zabo ; kodwa akunjalo indawo zonke. *Inkoliso* yendawo esike sazibona azinamtunzi unjalo, abantu bomda *bacanatywa elangeni* lonke ixesha abalindileyo, baze kwezinye bangavunyelwa ukuba bancokole. Ngelifupi ipasi yona siyitwele ngokunyamezela kungengakuba siyitanda ; ababa siyayi tanda abazazi imvo zetu bantu bantsundu. Pambi kokuzishiya ipasi masiti apo afike wati gqwizi kona u R. H. Dugmore, Esq', wase Nxukwebe, kukweli ati, “ Lamapolisa anqanda abantu ngamapolisa antsundu, aze ke ati mhlaumbi abangelwa kukutiyana ngobu Mfengu nobu Xosa.” Singati tina, Hay akunjalo. Lonto yokunqandwa kone qaga ukusingiswa kwayo kuti bantsundu iqutywa njengomnye wemiteto ka Rulumente, kusokokuba, imiteto enje, eli kanti ingati ngumteto nje, ayi nguwo we Parlamente idla ngokutunywa abantsundu ukuba bako. Ukubonisa ukuba ikwele lobu Xosa nobu Mfengu alingangoko angaba linjalo u Mr. Dugmore, sike tina safika ndaweni itile kubanjwe umlungu ngama Xosa ngokusuke apambuke endleleni engaqondi ukuba sekuko indlelana entsha esekuhanjwa ngayo. Lamadoda aye embambile ayenikwe umteto ngumnini mhlaba owaye kwangumntu omhlope. Sati sakufika tina saxelelwa ukuba lendlela banyanzelelwa kuyo abantu imbi kakulu, kuse busuku nje maze singahambi ngayo siya kwenzakala ; maze singaxaleli kubanjwa bani; kuba nokuba singabasipina isizwe sibanye oko sintsundu, asingefakane ezincukwini zabamhlope. Eluhambeni lwetu siyifumene futi into enjalo kubantu abangeni nati, abangasaziyo ; nale ndawo yepasi siyayingqina ukuba ayiko kona ebu Mfengwini nasebu Xoseni, ikwavela embandezelweni yokuqutywa komteto we

ISIGIDIMI SAMAXOSA SEPTEMBER 01, 1884

pasi.

Masiqokele ukuti kulo mteto we pasi asingala madoda odwa ateta ngokungati akazazi imvo zetu ngayo. Ako namanye ade abonakalise ubumnyama bentlanganiso yamafama eyayise Bofolo.

Singake singapinda ukuti noko kule yanamhla i Blue-Book, azininzi njengokwa pambili, izinto eziqutywa ku Rulumente njengokungati zitetwa siti, kanti tina siteta ezicasene nezo. Siya bulela ukubona londawo. Kumazwi aya kulandela singa singenza impawana malunga nabantsundu abase zidolopini, ngokukodwa abase Bayi; size sitete ngabahleli kumafama, nakwi Lokeshoni, nabase Dayimoni. Ukuba kubafundi kuko osele dinwa wotumela kwi “ Mpawana,” asazise siyeke. Into engaba mbi kukuti kanti siza ku

“ . . . . Bodl’idwebilityi,”

Sixelu “ Mkonyo pu ngosesiswini,

Toliduna le Ntshatshongo

Kad’ ubodla ozabongo.”

UTYELELO LUKA MR. INNES, M.L.A.

Okwamhla u Mr. Advocate Innes, M.L.A., uzimisele ukufika e Alice ngo 12 September lo ukuza kuquba indaba zale Palamente isand’ukwahlukana. Uyakuvuya ukuhlangana nomhlambi ontsundu mayela kweloxesha. Akwaba ke abantu bakowetu bebengalungiselela intlanganiso engati ibeko. Akusexesha lide ngapambi kokuba ibeko intlanganiso leyo.

IMPAWANA.

Abantu abavela kwelama Hala nasema Mpondweni bancoma ukuba ubusela, bugqugqisile. Umbaleli kwipepa lase Qonce ubuza ukuba azi ukuba lento iyakupela pina. Sede ngomnye umhla yabanga idabi pakati kwa Mabaca nama Mpondo, kwakufupi nje kubeko idabi pakati kwama Mpondo nama Xesibe. Bonke abantu esike sitete nabo bati olu “lubo” luhambiseka ngezimini kulo mimandla ludla ngokwandulela imfazwe. Kwanga kungebe njalo.

\*\*\*

Le “ Conference ” yokugqibela yama Wesile yafudusa u Rev. Charles Lwana kwisikolo sase Palmerton ema Mpondweni, yatumela kulondawo umfundisi u Rev. R. Walton Lewis omhlope. Kuvakala ukuba Inkosi yama Mpondo ayivumi ukuba lenguqulo yenziwe, inga u Mr. Lwana angahlala ayingi angasuswa ngomlungu kuba ibiselingenwe kakulu nguye, ndawo kutiwa ibanga ukuba angabi nantliziyo yokumamkela u Mr. Walton Lewis kukuba bengavisisani kakuhle no Rulumeni. Isiko lama Wesile kodwa lenze ukuba u Mr. Lwana afuduke, inkosi seyigqibe kwelokuba kungahiko m’fundisi umhlope utabata indawo yake.

\*\*\*

Inkosi u Mqikela ike yatyelelela isikolo sase St Andrew’s yaposa amazwi kwababeko ibakutaza ukuba mabangayekeleli ukufundisa intsapo yabo. Unike idinga lokuba okwesayo isiqu uya kurola amashumi omabini enkomo, azise bonke abantu bake ukuba barole abanako ukuba kwakiwe isikolo esikulu. Utumele isine sabantwana bake esikolweni. Um’fundisi weso sikolo ngu Rev. C. D Tonkin. Kuvakala ukuba emva kotyelelo lwelo tshawe kutunyelwe ngapezulu abantwana abamashumi matatu anesihlanu. Olu lupau oluhle: akwaba bonke abantu bakowetu abase magunyeni bebeya kulandela inkosi yama Mpondo, ezizizwe zakowetu beziyakude zibe zizizwe eziqinileyo nezine wonga.

\*\*\*

Ijaji enkulu ehlala e Kapa u Sir Henry De Villiers, K.C.M.G., iyakuteta amatyala kwindawo ngendawo ezihambelayo ngezimini, ngesi siqingata sonyaka siqalileyo :—

Colesberg, ngolwesi-Bini, 9 September. Burghersdorp, ngom-Ggqibelo, 13 September. Aliwal North, ngolwesi-Bini, 16 September. Dordrecht, ngom-Gqibelo, 20 September. Queenstown, ngolwesi-Bini, 23 September. East London, ngolwesi-Bini, 30 September. King Williamstown, ngom-Gqibelo, 4 October. Fort Beaufort, ngom-Vulo, 13 October. Bedford, ngolwe-Sine, 16 October.

Somerset East, ngom-Ggqibelo, 18 October. Cradock, ngolwesi-Tatu, 22 October.

Uitenhage, ngom-Gqibelo, 25 October. Graaff-Reinet, ngolwesi-Tatu, 29 October. Port Elizabeth, ngom-Vulo, 3 November.